Diari Oficial de la Generalitat Valenciana


Sumari del DOGV 7024, del 15-05-2013 (2013/4619)

Informació pública de l'aprovació de la retaxació de costes del programa d'actuació integrada de la unitat d'execució UE-AN número 2.
-------------------------------------------------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/4619


Data del document
:   12-04-2013

Organisme emissor
:   Ajuntament de Sellent

Tipus de document
:   Anunci

Descriptors 

:   * Sellent
    * pla d'urbanisme
    * administració local

Informació pública de l'aprovació de la retaxació de costes del programa d'actuació integrada de la unitat d'execució UE-AN número 2.  
 [2013/4619]  
F. Javier Centelles Carreres, secretari interventor de l'Ajuntament de Sellent (València), certifique:   
Que el Ple de l'Ajuntament, en la sessió de 12 d'abril de 2013, a reserva de l'aprovació definitiva, va adoptar, entre altres, l'acord que literalment és el següent:  
9. Acord sobre la retaxació de càrregues de la UE-AN número 2.  
Vist l'expedient de retaxació de costos del PAI corresponent a la unitat d'execució UE-AN número 2, per circumstàncies sobrevingudes que no van poder preveure's.  
Vist que, tal com s'exposa en l'informe emés per l'enginyer tècnic industrial que consta en la documentació de què s'acompanya la memòria que inicia el dit expedient, a causa de les exigències de Iberdrola Distribución Eléctrica, SAU, es fa necessària la modificació del centre de transformació denominat Sellent, a fi de poder fer la connexió de la infraestructura elèctrica de mitjana tensió de la UE-AN, número 2.  
  
Estes obres i instal·lacions, necessàries perquè la unitat dispose del servici de subministrament elèctric, són les que consten en els projectes tècnics següents:  
Projecte denominat Reforma en CT de la Torreta d'Iberdrola, l'import del qual és de 41.884,09 euros.  
Projecte denominat Finalització de la UE-AN núm. 2, l'import del qual és de 32.009,60 euros.  
L'import total és de 73.893,69 euros.  
Atés que les càrregues de la urbanització estan taxades en 494.377,95 euros, el 20 per 100 de les obres són 98.875,59 euros.  
Vistos els preceptes aplicables en matèria de retaxació de costos que són: l'article 168.4 de la Llei 16/2005, de 30 de desembre, Urbanística Valenciana; i els articles 389 i següents del Decret 67/2006, de 19 de maig, d'Ordenació i Gestió Territorial i Urbanística de la Comunitat Valenciana.  
Atés que la retaxació és procedent quan apareguen circumstàncies sobrevingudes no imputables a l'urbanitzador, com és en el cas present, i així apareix acreditat en l'informe de l'enginyer tècnic industrial, on es diu:   
«A causa de les exigències d'Iberdrola Distribución Eléctrica, SAU, es fa necessària la modificació del centre de transformació denominat Sellent, a fi de poder fer la connexió de la infraestructura elèctrica de mitjana tensió de la UE-AN, núm. 2. Per això, cal fer un nou càlcul de les quotes urbanístiques als propietaris dels terrenys afectats pel fet d'introduir-se més unitats d'obra no previstes en el pressupost».   
  
Considerant que la quantia màxima del resultat de la retaxació no pot superar el 20 per 100 de l'import de les càrregues previst en el programa, circumstància que s'acomplix, ja que l'import de les càrregues de programa és de 494.377,95 euros i la quantia dels projectes de les necessitats sobrevingudes és de 73.893,69 euros, per tant, no sobrepassen la xifra de 98.875,59 euros, que és el 20 per 100 de les primeres obres.   
Considerant que la retaxació de càrregues comporta l'adaptació de les quotes d'urbanització, que hauran de ser determinades en el termini de 10 dies des de l'aprovació de l'expedient de retaxació, el secretari haurà d'expedir un certificat administratiu de les noves càrregues que possibilite l'ampliació, si és el cas, de les afeccions inscrites en el Registre de la Propietat.  
Vist que s'ha observat el procediment per a l'aprovació d'este expedient de retaxació, establit en l'article 390 del Reglament, i com que l'òrgan competent per a l'aprovació és el Ple de l'Ajuntament, òrgan que per l'acord de 27 de juliol de 2006 va aprovar el programa d'actuació integrada.  
Sotmés l'assumpte a debat i votació es produïx el resultat següent:  
  
Vots a favor de l'aprovació de la retaxació de càrregues: tres (3) del grup Partit Popular.  
Abstencions en l'aprovació de la retaxació de càrregues: tres (3) del grup Independents per Sellent.  
Sotmés l'assumpte a debat i votació, el Ple de l'Ajuntament, per majoria dels assistents, acorda:   
Primer. Aprovar l'expedient de retaxació de costos del PAI corresponent a la unitat d'execució UE-AN, número 2, per l'import de 73.893,69 euros. La Secretaria Intervenció procedirà a determinar les càrregues de manera individualitzada.   
Segon. Publicar esta resolució en el Diari Oficial de la Comunitat Valenciana. S'haurà de notificar a les persones interessades la quantia de les noves càrregues que els corresponen.   
  
Tercer. La Secretaria Intervenció expedirà un certificat administratiu que possibilite l'ampliació, si és el cas, de les afeccions inscrites en el Registre de la Propietat.  
I perquè conste i tinga els efectes procedents, expedisc este certificat que firme i segelle, per orde i amb el vistiplau de l'alcalde.  
  
Sellent, 12 d'abril de 2013.- L'alcalde: Vicente Monar García.